Cruces (Novum Mexicum)

Cruces,Vb. adiect. "Cruciensis", cf. . seu Hispanice Las Cruces,Unde vb. adiect. "Lascrucensis", cf. nomen palaeontologicum Navahoceros lascrucensis. est urbs Novi Mexici in Civitatibus Foederatis, incolis 97 618 anno 2010, et caput comitatus Doña Ana. Ab urbe Elpasensi Texiae 77, ab Alba Quercu Novi Mexici 362 chiliometris distat.

Media valle Mesilla ad ripas Fluminis Palmarum patet. In qua regione olim a populis Manso et Mescalero culta, saeculis XVII et XVIII in provincia Nova Hispania comprehensa, deinde ab imperio Mexicano breviusque a re publica Texana revendicata, bello Mexicano anno 1848 peracto, exercitus Civitatum Foederatarum limites oppidi novi insequenti anno designavit. Ratio nominis Hispanici Las Cruces incerta manet.

Tramina viatoria societatis Atchison, Topeka & Sante Fe ab anno fere 1881 usque in 1968 ab Alba Quercu  per Cruces ad El Paso interibant. Collegium agriculturae artiumque mechanicarum Novi Mexici, hoc loco anno 1888 conditum, anno 1960 universitas civica Novi Mexici facta est. Oppidum nihilominus haud rapide crescens non ante annum 1907 incorporatum est. Hodie praecipue ab operariis universitatis scholarumque et officinarum militarium colitur. Haud longe enim distant , anno 1944 saeviente secundo bello mundano conditus, et  ab anno 2006 elaboratus. Aeroportus internationalis Cruciensis ab anno 1948 usque in 2005 aeroplana viatoria recepit. Via inter civitates 10 ab El Paso occidenti versus ad Tucson tendit per urbem Cruciensem. Ubi oriuntur via inter civitates 25 in septentrionem versus ad Albuquerque, via US 70 in orientem versus ad Alamogordo et Clovis tendentes.

 Incolae notabiles 
 Clyde Tombaugh, planetulae Plutonis primus repertor, hic ab anno fere 1945 habitans anno 1997 mortuus est 

 Notae 


 Nexus externi 

 Situs publicus
 Situs peregrinatorum

Categoria:Condita 1849
!